Selv ejendomsmæglerne har svært ved at sætte ord på de værste eksempler i Bredgade, men nu er der hjælp på vej. Akzo-Nobel, bedre kendt som Sadolin vil frit og kvit levere pensler maling og mandskab til en forvandling af husene i Bredgade. En lokal erhvervsmand har fået idéen, og direktøren for Branding Løgstør glæder sig allerede. Borgerne i Løgstør bakker op om prohejktet. I al fald de borgere som TV2/NORD talte med. Akzo-Nobel har tidligere lavet lignende projekter i blandt andet Tyrkiet og Brasilien. Løgstør bliver den første by i Norden på hjemmesiden Let's colour, der skifter kulør. Sadolin betaler regningen og stiller med 50 mand i tre dage, men Løgstør skal selv arbejde med.

Opsummering:
Løgstør skifter kulør - eller i hvertfald byens deprimerende indfaldsvej Bredgade gør. Som den første by i Norden får limfjordsbyen en regulær make-over i samarbejde med en international malingsproducent.